|  |
| --- |
| **SÕIDUREEGLID RAJAL 2022 3.6 FIA Sõidureeglid Kardirajal****3.6.1 MÄRGUANNETE JÄRGIMINE** Eesti Kardispordi Võistlusmääruste punktis 2.15 sätestatud signaallippude tähendus on osa käesolevatest sõidureeglitest ning kõik võistlejad on kohustatud põhjalikult nendega tutvuma ja neid täitma.  |
| **3.6.2 MÖÖDASÕIT VÕISTLUSSÕIDUS** a) Võistluse kestel võib võistleja üksi sõites kasutada kogu võistlusraja laiust. Samas niipea, kui talle jõuab järgi kiirem sõitja, kes on temast ringiga möödumas, peab võistleja lubama kiiremal sõitjal esimesel võimalusel mööduda Kui eespool sõitev võistleja ei märka, et kiirem kaasvõistleja soovib temast mööduda, annavad rajakohtunikud võistlejale sinise lipu lehvitamisega sellest märku. Iga võistlejat, kes eirab siniseid lippe, võib võistluste žürii otsusega karistada. b) Olenevalt olukorrast, võib möödasõitu sooritada nii paremalt kui ka vasakult poolt. Seejuures on manöövrid, mis võivad ohustada teisi sõitjaid, näiteks rohkem kui üks suunamuutus kahe kurvi vahel koha kaitsmseks, tahtlik kartide rajapiiridest välja surumine või mistahes muu ohtlik suunamuutus, rangelt keelatud. Iga võistlejat, kes eksib eelnimetatud reeglite vastu, on õigus žürii otsusega karistada. c) Võistlejad peavad alati kasutama võistlusrada. Selguse huvides: - raja piire tähistavaid valgeid jooni loetakse osaks rajast, äärekive aga mitte.- võistleja loetakse rajalt lahkunuks kui ükski osa kardist ei ole enam kontaktis rajaga. Kui kart peaks mistahes põhjusel rajalt lahkuma ja kui ei ole tegu punktis 2d nimetatud olukorraga, on sõitjal õigus võistlusrajale naasta, kui manööver on ohutu ja ei anna sõitjale eelist kaasvõistlejate ees. d) Tõsiste sõiduvigade kordumine või ilmne kontrolli puudumine kardi üle (näiteks rajalt väljasõitmine)  |
| kantakse ette žüriile ja võib lõppeda võistleja võistlussõidust eemaldamisega. e) Kartide kokkupuuted ja kokkupõrked võistluse ajal (sh aeglustusringil) võivad neid põhjustanud võistlejale kaasa tuua karistuse. **3.6.3 KARDI PEATAMINE VÕISTLUSSÕIDU AJAL** a) Võistleja, kes ei suuda püsida võistlustempos ja on sunnitud seetõttu rajalt lahkuma, peab oma kavatsusest aegsasti märku andma ning on vastutav selle eest, et manööver toimuks ohutult ja nii lähedal rajalt lahkumisalale kui võimalik. b) Kui kart peaks peatuma väljaspool boksiteed või remondiala, tuleb see esimesel võimalusel teisaldada kohale, kus see ei ohusta ega sega teisi võistlejaid.  |

|  |
| --- |
| Kui sõitja ei suuda ise karti liigutada, on kohtunikud kohustatud teda aitama. Kui sellise abi tulemusel saab võistleja võistlussõitu jätkata, tuleb seda teha reeglipäraselt ning sellega ei tohi saada eelist kaasvõistlejate ees.**Rahvuslik täiendus** Igasugune abi kardi liigutamisel võistlusrajal loetakse kõrvaliseks abiks ( ka kohtunikupoolne aitamine) ning viib võistlussõidust diskvalifitseerimiseni, välja arvatud klassis Cadet.Väljaarvatud arstiabi saamiseks või ohutuse tagamiseks, peab võistleja jääma enda kardi lähedusse kuni käesoleva treening-, aja- või võistlussõidu lõpuni. c) Igasugune tankimine on keelatud, välja arvatud juhul, kui asjaomane kart on peatatudspetsiaalselt selleks ettenähtud alal. ~~Mistahes tehnilised tööd kardi suhtes (remont, tankimine, rataste vahetus jms) võistlusrajal on lubatud ainult selleks ette nähtud kohtades.~~ d) Peatunud karti ei tohi võistlusrajal keegi peale võistleja või erandina kohtuniku puudutada, v.a kui kart on boksiteel või remondialal.  |
| e) Kui võistleja lahkub kasvõi ajutiselt võistlusrajal peatunud kardi juurest, siis loetakse ta võistlussõidu katkestanuks, v.a juhul, kui võistlussõit on peatatud. **3.6.4 SISENEMINE BOKSI-, REMONDI- JA HOOLDUSALALE** a) Aeglustusrada on boksiala osa. Boksiteele viivat rajaosa kutsutakse sissesõiduteeks. b) Treening- ja võistlussõitude ajal on sisenemine boksiteele ja remondialale lubatud ainult sissesõidutee ja aeglustusraja kaudu. Nimetatud reegli rikkumisel eemaldatakse võistleja võistlussõidust. c) Iga võistleja, kes kavatseb võistlusrajalt lahkuda või siseneda boksi-, remondi- või hooldusalale, peab sellest teistele võistlejatele ülestõstetud käega aegsasti märku andma ja veenduma, et tema tegevus oleks ohutu. d) Aeglustusrada võistlusrajast eraldava, raja pinnale värvitud joone ületamine kardiga kas tervikult või osaliselt on keelatud, v.a vääramatud juhtumid, (mida kohtunikud loevad vääramatuks juhtumiks). e) Boksi- või remondialalt võistlusrajale tuleku tsoonis rajale värvitud joone (eraldab võistlusrada ja kiirendusrada) ületamine kardiga kas tervikult või osaliselt, on keelatud, va vääramatud juhtumid (mida kohtunikud loevad väääramatuks juhtumiks).  |